google/wiki40b huggingface dataset:
वैश्विक शांति सूचकांक

वैश्विक शांति सूचकांक (ग्लोबल पीस इंडेक्स या GPI) यह मापता है कि अमुक राष्ट्र या  क्षेत्र कितना शांतिपूर्ण है।  यह शांतिपूर्णता के आधार पर 163 स्वतंत्र राज्यों और क्षेत्रों (दुनिया की आबादी का 99.7 प्रतिशत) को रैंक प्रदान करता है। पिछले एक दशक में GPI के मुताबिक़ वैश्विक हिंसा बढ़ी है शांतिपूर्णता घटी है।  
GPI में किसी देश का स्कोर जितना कम होता है, वह उतना ही शांतिपूर्ण होता है। 
यह रिपोर्ट इंस्टीट्यूट फॉर इकोनॉमिक्स एंड पीस (IEP) द्वारा निर्मित की जाती है। इसे इकॉनॉमिस्ट इंटेलिजेंस यूनिट द्वारा एकत्र किए गए डेटा का प्रयोग करके शांति  संस्थानों और थिंक टैंक्स के साथ सम्बंधित शांति विशेषज्ञों के परामर्श से विकसित किया जाता है। इस इंडेक्स को पहली बार मई 2007 में लॉन्च किया गया था, जिसके बाद की रिपोर्टें सालाना तौर पर जारी की गईं हैं। 2017 में 121 देशों से बढ़कर 2017 में इसने 163 देशों को मापा। अध्ययन की कल्पना ऑस्ट्रेलियाई प्रौद्योगिकी उद्यमी स्टीव किलील द्वारा की गई थी। इसे संयुक्त राष्ट्र के पूर्व महासचिव कोफी अन्नान, दलाई लामा, आर्चबिशप डेसमंड टूटू, फ़िनलैण्ड के पूर्व राष्ट्रपति और 2008 के नोबेल शांति पुरस्कार विजेता मार्टी आख़्तिसारी, नोबेल पुरस्कार विजेता मुहम्मद यूनुस, अर्थशास्त्री जेफरी सैक्स, आयरलैंड के पूर्व राष्ट्रपति मैरी रॉबिन्सन, संयुक्त राष्ट्र के पूर्व उप महासचिव जान एलियासन और संयुक्त राज्य अमेरिका के पूर्व राष्ट्रपति जिमी कार्टर जैसे व्यक्तियों ने इसका समर्थन किया है।  ।  
2019 की GPI रिपोर्ट के अनुसार आइसलैंड, न्यूजीलैंड, पुर्तगाल, ऑस्ट्रिया और डेनमार्क सबसे अधिक शांतिपूर्ण और अफगानिस्तान, सीरिया, दक्षिण सूडान, यमन और इराक सबसे कम शांतिपूर्ण देश हैं। 2019 में भारत 141वे स्थान पर है, जो 2018 की रैंकिंग से चार स्थान नीचे है। तुलनात्मक रूप से चीन 110वे, अमेरिका 128वे और पाकिस्तान 153वे स्थान पर हैं।   
2017 जीपीआई के दीर्घकालिक निष्कर्षों से पता चलता है कि पिछले एक दशक में दुनिया कम शांतिपूर्ण हुई है। पिछले दशक में शांति के वैश्विक स्तर में 2.14 प्रतिशत गिरावट देखने को मिली। साथ ही साथ सबसे अधिक और सबसे कम शांतिपूर्ण देशों के बीच शांतिपूर्णता में असमानता बढ़ रही है। GPI के सैन्यीकरण डोमेन में दीर्घकालिक कमी, और आतंकवाद का व्यापक प्रभाव भी बढ़ा है (ऐसा इस बूते पर कहा जा रहा है कि पिछले 5 वर्षों में आतंकवादी घटनाओं में मारे गए लोगों की ऐतिहासिक रूप से उच्च संख्या देखने को मिली है)।

मीडिया कवरेज

ZeeNews, HindustanTimes, और जागरण जोश- इन तीनों भारतीय समाचार एजेंसियों ने GPI की रैंकिंग प्रणाली, वैश्विक शांति प्रवृत्तियों, उस वर्ष के GPI से प्रकाश डाला और GPI में भारत के अपने प्लेसमेंट का वर्णन किया। हिंदुस्तान टाइम्स ने GPI को उद्धृत किया और जोर देकर कहा कि "हिंसा ने 2016 में भारत की अर्थव्यवस्था को 679.80 अरब अमरीकी डालर, भारत के जीडीपी के 9% या प्रति व्यक्ति अमरीकी डालर 525" का नुक़सान पहुँचाया। "
कमलापति त्रिपाठी

कमलापति त्रिपाठी एक भारतीय राजनेता थे एवं वरिष्ट कांगेसी नेता थे। वे संविधान सभा के सदस्य रहे,उत्तर प्रदेश के मुख्यमंत्री रहे (1971-73) तथा भारत के रेल मंत्री रहे।

साहित्यसेवा

वे हिन्दी तथा संस्कृत के विद्वान व ग्रंथकार थे। आज तथा संसार नामक समाचार पत्रों का सम्पादन किया। गांधी दर्शन से सम्बद्ध पुस्तक पर मंगला प्रसाद पारितोषिक प्रदान किया गया।
शीतोष्ण कटिबन्ध

शीतोष्ण कटिबन्ध या समशीतोष्ण कटिबन्ध (temperate zone) ऊष्णकटिबन्ध और शीत कटिबन्ध के बीच का क्षेत्र कहलाता है। इस क्षेत्र की विशेषता यह है कि यहाँ गर्मी और सर्दी के मौसम के तापमान में अधिक अन्तर नहीं होता। लेकिन यहाँ के कुछ क्षेत्रों में, जैसे मध्य एशिया और मध्य उत्तरी अमेरिका, जो समुद्र से काफ़ी दूर हैं, तापमान में काफ़ी परिवर्तन होता है और इन इलाकों में महाद्वीपीय जलवायु पाया जाता है।

समशीतोष्ण कटिबन्धीय मौसम ऊष्णकटिबन्ध के कुछ इलाकों में भी पाया जा सकता है, खासतौर पर ऊष्णकटिबन्ध के पहाड़ी इलाकों में, जैसे एन्डीज़ पर्वत शृंखला। 

उत्तरी समशीतोष्ण कटिबन्ध उत्तरी गोलार्द्ध में कर्क रेखा (तकरीबन २३.५° उ) से आर्कटिक रेखा (तकरीबन ६६.५° उ) तक तथा दक्षिणी समशीतोष्ण कटिबन्ध दक्षिणी गोलार्द्ध में मकर रेखा (तकरीबन २३.५° द) से अंटार्कटिक रेखा (तकरीबन ६६.५° द) तक का क्षेत्र होता है। 
विश्व की बहुत बड़ी जनसंख्या समशीतोष्ण कटिबन्ध में— खासतौर पर उत्तरी समशीतोष्ण कटिबन्ध में— रहती है क्योंकि इस इलाके में भूमि की बहुतायत है।
अस्तोर घाटी

अस्तोर घाटी पाकिस्तान द्वारा नियंत्रित गिलगित-बाल्तिस्तान क्षेत्र के अस्तोर ज़िले में २,६०० मीटर (८,५०० फ़ुट) की ऊँचाई पर स्थित है। भारत के नज़रिए से इसे पाकिस्तान-अधिकृत कश्मीर में माना जाता है। अस्तोर घाटी नंगा परबत की पूर्व की ओर पड़ती है। यह १२० किमी लम्बी है और इसका क्षेत्रफल लगभग ५,०९२ वर्ग किमी (१,९६६ वर्ग मील) है। इसकी मुख्य वादी से चार छोटी वादियाँ उपशाखाएँ बनकर निकलती हैं। पूरी अस्तोर वादी के दायरे में लगभग १०० गाँव बसे हुए हैं जिनमें १९९८ में ७१,६६६ लोगों की आबादी थी। अस्तोर घाटी में दाख़िल होने का सब से सरल रास्ता गिलगित शहर से आता है। अस्तोर घाटी गिलगित से क़रीब ६० किमी दक्षिण-पूर्व में पड़ती है।

मौसम

गर्मियों में अस्तोर का मौसम बहुत अच्छा होता है और अधिक गरमी नहीं पड़ती। सर्दियों में यहाँ बहुत ठण्ड होती है और बर्फ़ पड़ती है। हर वर्ष घाटी के इलाक़ों में औसतन ६ इंच बर्फ़ और इर्द-गिर्द के पहाड़ों में औसतन २ से ३ फ़ुट बरफ पड़ती है।

भाषा

अस्तोर की घाटी में बसने वाले लोग शीना भाषा बोलते हैं, जो कश्मीरी भाषा की तरह एक दार्दी भाषा है।
बीजिंग

नाम

बीजिंग का अर्थ है "उत्तरी राजधानी"। बीजिंग के समकक्ष नान्जिंग नगर रहा है, जो मिंग साम्राज्य की दक्षिणी राजधानी था। (जबकि नान्जिंग का अर्थ है दक्षिण राजधानी, टोक्यो का अर्थ है राजधानी और हनोई का अर्थ है पूर्वी राजधानी)।
तिरुवंबाडी श्री कृष्ण मंदिर

तिरुवंबाडी श्री कृष्ण मंदिर, केरल में स्थित सबसे बड़ा कृष्ण मंदिरों में से एक है। यह दक्षिण भारत के केरल राज्य में, त्रिशूर में स्थित है और माना जाता है की ये मंदिर 1000 साल से भी अधिक पुराना है।
तिरुवंबाडी में प्रतिवर्ष त्रिशूर पूरम का उत्सव धूमधाम से मनाया जाता है और केरला में यह ही सब से बड़ा त्योहार है और इस मेले में दो प्रतिद्वंद्वी कक्षों में एक इस उत्सव में भाग लेते हैं।
अशोक चिह्न

अशोक चिह्न भारत का राजकीय प्रतीक है। इसको सारनाथ में मिली अशोक लाट से लिया गया है। मूल रूप इसमें चार शेर हैं जो चारों दिशाओं की ओर मुंह किए खड़े हैं। इसके नीचे एक गोल आधार है जिस पर एक हाथी के एक दौड़ता घोड़ा, एक सांड़ और एक सिंह बने हैं। ये गोलाकार आधार खिले हुए उल्टे लटके कमल के रूप में है। हर पशु के बीच में एक धर्म चक्र बना हुआ है। राष्‍ट्र के प्रतीक में जिसे २६ जनवरी १९५० में भारत सरकार द्वारा अपनाया गया था केवल तीन सिंह दिखाई देते हैं और चौथा छिपा हुआ है, दिखाई नहीं देता है। चक्र केंद्र में दिखाई देता है, सांड दाहिनी ओर और घोड़ा बायीं ओर और अन्‍य चक्र की बाहरी रेखा बिल्‍कुल दाहिने और बाई छोर पर। घंटी के आकार का कमल छोड दिया जाता है। प्रतीक के नीचे सत्यमेव जयते देवनागरी लिपि में अंकित है। शब्‍द सत्‍यमेव जयते शब्द मुंडकोपनिषद से लिए गए हैं, जिसका अर्थ है केवल सच्‍चाई की विजय होती है।
अनूप उपाध्याय

अनूप उपाध्याय एक भारतीय टीवी एक्टर है। इनका जन्म गजडुडवारा में हुआ। इन्होने कई धारावाहिको जैसे- मै आई कम इन मैडम, लापतागंज, वो आदि में काम कर चुके है। वर्तमान में यह जीजाजी छत पर हैं, भाभी जी घर पर है! में भूमिका निभा रहे है।
इमाम बुसीरी

अल-बुसीरी (अरबी: البوصيري जन्म: 1211 - मौत: 1294), पूरा नाम मुहम्मद बिन सय्यद बिन हम्माद अलसनेआजी अलबुसीरी (अरबी: محمد بن سعيد بن حماد الصنهاجي البوصيري) शाधीलिया शाखा से संबंधित एक सानहाजी बर्बर सूफ़ी इमाम थे।

परिचय

इमाम बोसीरी एक मिस्री कवि थे जो नसली रूप से बर्बर थे। वे मिस्र के एक गाँव बुसीरी में, जहाँ उन्होंने इब्ने हनाय के नेतृत्व से काव्य शब्द लिखे। उनकी सारी कवितायें केंद्र व धुरी धर्म और रहस्यवाद रहा। उनका सबसे प्रसिद्ध काव्य शब्द 'क़सीदह बरदा शरीफ़' है जो मुहम्मद पैग़म्बर की नीयत पर आधारित है, यह इस्लामी दुनिया में बहुत प्रसिद्ध और लोकप्रिय है।
1989 मियामी मास्टर्स

पुरुष एकल

इवान लेंडल ने  थॉमस मस्टर को walkover से हराया।

पुरुष युगल

यैकब लासेक /  आन्द्रेज़ जेरेड ने  जिम ग्रैब /  पैट्रिक मेकनरो को 6-3, retired से हराया।
सौतन की बेटी

संगीत

वेद पाल वर्मा
२२३२ ईसा पूर्व

२२३२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२३२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
परकोटा

पुराने समय में किसी शहर को बाहरी हमले से बचाने के लिए नगर के चारों और बनाई जाने वाली मज़बूत दीवार 'परकोटा' है, जिसमें प्रवेश के लिए द्वार होते थे|
गाज़ीपुर ज़िला

विधानसभा सीटें

ज़िले में आठ विधानसभा क्षेत्र हैं - गाजीपुर, सैदपुर, जमानियाँ, मोहम्दाबाद, सादात, जहूराबाद, [[जंगीपुर],जखि्नियाँ]।

विवरण

जिले की पूर्वी सीमा बिहार से लगी हुई है। यहाँ का एक गांव गहमर पूरे देश का सबसे बड़ा गांव है। गाजीपुर का प्राचीन नाम 'गाधिपुरी' था जिसे बदल कर गाजीपुर रखा गया। प्राचीन समय में इसे पवित्र स्थान के रूप में 'छोटी काशी' ( लहुरी काशी ) जाना जाता था और अभी भी कुछ लोग इसे इसी नाम से जानते हैं। गाजीपुर में अफीम फैक्ट्री है। यहाँ के मारकंडे महादेव जी के मंदिर की भी काफी मान्यताएँ हैं जो कीकिसैदपुर में है। गंगा नदी इस जिले से होकर बहती है। गाजीपुर में लार्ड कार्नवालिस का मकबरा है। सैदपुर तहसील से उत्तर पूर्व की ओर स्थित भीतरी गाँव में स्कन्दगुप्त-कालीन अवशेष प्राप्त हुए हैं।

कृषि एवं उद्योग

गंगा किनारे होने के कारण यहाँ की मिट्टी बहुत उपजाऊ है। कृषि इस जिले का प्रमुख व्यवसाय है। गेहूं, धान और गन्ना यहाँ की मुख्य फसलें हैं।

कामाख्या धाम

यह शहर से 40 किलोमीटर दूर, गहमर पुलिस स्टेशन के तहत एक हिन्दू देवी, माँ कामाख्या का मंदिर है। यह मंदिर गदाईपुर गांव में स्थित है। संरक्षण और तीर्थयात्रियों की सुरक्षा के लिए वहाँ एक पुलिस बूथ स्थापित किया गया है। यह अच्छी तरह से सड़क मार्ग से जुड़ा हुआ है। रामनवमी के समय यहाँ बहुत भीड़ रहती है।

महाहर धाम

यह शहर से 30 किलोमीटर दूर कासिमाबाद क्षेत्र में स्थित शहर का सबसे बड़ा तीर्थस्थल है। माना जाता है कि महाशिवरात्री के दिन काशी विश्वनाथ यहाँ पधारते हैं और निकट स्थित कुंड में स्नान करते हैं। चौरी और कराहिया और हथौरी के पास रेलवे लाइन और खमाया धाम माता मंदिर और वहाँ माँ दुर्गा मन्दिर है द्वारा निकट स्थित है।
यह भी माना जाता है कि भगवान श्री राम के पिता, दशरथ ने इसी स्थान पर श्रवण कुमार को वाण मारा था।

धामुपुर

यह गाजीपुर शहर से 37 किमी दूर एक छोटा सा गाँव है जो परमवीर चक्र विजेता वीर अब्दुल हमीद का जन्म स्थान भी है। वीर अब्दुल हमीद, भारत-पाकिस्तान युद्ध के दौरान भारतीय सेना में एक सैनिक थे जिन्होंने पाकिस्तान की कई टैंकों को नष्ट किया था तथा देश की रक्षा के लिए सर्वोच्च बलिदान दिया।
टेरी - ऊर्जा और संसाधन संस्थान

परिचय

टेरी एक स्वतंत्र, लाभ के लिए नहीं, ऊर्जा अनुसंधान संस्थान है जो पर्यावरण और स्थाई विकास पर केंद्रित, प्राकृतिक संसाधनों के कुशल और टिकाऊ उपयोग करने के लिए समर्पित है।

उत्पत्ति

टेरी का मूल मीठापुर, गुजरात के एक दूरदराज के शहर में निहित है जहां एक टाटा इंजीनियर, दरबारी सेठ, अपने कारखाने मे अलवणीकरण पर ऊर्जा की भारी मात्रा में खर्च के बारे में चिंतित था।
उन्होने प्राकृतिक संसाधनों और ऊर्जा की कमी की कमी से निपटने के लिए एक शोध संस्थान बनाने का प्रस्ताव रखा।
जेआरडी टाटा, टाटा समूह के अध्यक्ष, ने इस विचार को पसंद किया और प्रस्ताव स्वीकार कर लिया।
टेरी ३.५ करोड रुपये की मामूली रकम के साथ शुरु किया गया।

तत्कालीन प्रधानमंत्री इंदिरा गांधी के निमंत्रण पर, टेरी ने १९७४ में दिल्ली में टाटा ऊर्जा अनुसंधान संस्थान के रूप में पंजीकृण किया।
समय के साथ गतिविधियों का दायरा बढ्ने पर, इसका नाम बदलकर २००३ में ऊर्जा और संसाधन संस्थान कर दिया गया।

कर्मचारी

विभिन्न पर्यावरण और ऊर्जा के मुद्दों से संबंधित विषयों से अनुसंधान पेशेवरों के साथ टेरी मे लगभग ९०० कर्मचारी हैं। संस्थान के महानिदेशक राजेंद्र लालकृष्ण पचौरी २००७ के नोबेल पुरस्कार सम्मानित जलवायु परिवर्तन पर अंतर सरकारी पैनल के भी अध्यक्ष थे।

टेरी की कार्यकारी निदेशक डॉ॰ लीना श्रीवास्तव को फ्रांस गणराज्य के प्रधान मंत्री द्वारा सम्मानित किया गया और उन्हे २००७ मे ओरडरे नेशनल डु मेरिटे दिया गया।

टेरी विश्वविद्यालय

टेरी विश्वविद्यालय १९ अगस्त १९९८ को स्थापित किया गया था और एक विश्वविद्यालय के रूप में विश्वविद्यालय अनुदान आयोग (यूजीसी) द्वारा १९९९ में मान्यता दी गई।

१९९८ में टेरी विस्तृत अध्ययन स्कूल के रूप में स्थापित, संस्था को बाद में टेरी विश्वविद्यालय नाम दिया गया था।

टेरी विश्वविद्यालय भारत में अपनी तरह का पहला संस्थान है जो स्थायी विकास के लिए पर्यावरण, ऊर्जा और प्राकृतिक विज्ञान के अध्ययन के लिए समर्पित है।
बनू किनानाह

बनू किनानाह (अरबी: بنو كنانة, अंग्रेज़ी: Banu Kinanah) एक अरबी क़बीला है। पारम्परिक क़हतानी-अदनानी अरब श्रेणीकरण के नज़रिए से बनू किनानाह अदनानी क़बीले के मुदर क़बीले की सबसे बड़ी शाखा है। इस क़बीले के लोग अधिकतर सउदी अरब के हिजाज़ और तिहामाह क्षेत्रों में बसते हैं।

वंश उत्पत्ति

बनू किनानाह के लोग अपने को किनानाह के वंशज मानते हैं। किनानाह इल्यास के पोते थे, जिन्हें अंग्रेज़ी में इलाइजाह (Elijah) कहते हैं और जो इस्लामी मान्यता में एक पैग़म्बर (ईश्वर के संदेशवाहक, यानि पैग़ाम लाने वाले) थे। इनके क़ुरैश क़बीले से सम्बन्ध रहे हैं (क़ुरैश इसी क़बीले से उत्पन्न माने जाते हैं) और उनके साथ यह इतिहास में मित्रपक्ष में रहे हैं।
धर्मयुग

धर्मयुग हिन्दी की एक लोकप्रिय साप्ताहिक पत्रिका थी जो टाईम्स ऑफ् इण्डिया समूह द्वारा मुंबई से प्रकाशित होती थी। इसके सम्पादक हिन्दी के जाने-माने साहित्यकार धर्मवीर भारती थे।
कचेगुडा रेलवे स्टेशन

कचेगुडा रेलवे स्टेशन (KCG) भारतीय रेल का एक रेलवे स्टेशन है। यह ईरोड शहर में स्थित है। इसकी ऊंचाई 494 मी. है।
खण्डेला

इतिहास

खण्डेला राज्य खंडेलवाल दिगंबर जैन जाति का उत्पत्ती राज्य है। कई क्षत्रियों ने हजारों साल पहले जैन धर्म स्विकार कीया था। जो आज भी प्राचिन ग्रंथों तथा मुर्तीयो पर उल्लेखित है। खण्डेला 2000 वर्ष से ज्यादा पुराना शहर है, यह  निर्बाण  वंश के चौहान राजपूतों की संपत्ति थी, बाद में 16 वीं शताब्दी के मध्य के बाद शेखावतों की संपत्ति बन गई। 'निर्बाण' अथवा 'निर्वाण' के विषय में बाँकीदास लिखते हे: "सोनगरा माह सुं देवड़ा निसरिया। देवड़ो निरबाण देवड़ा बंस रा निरबाण कहावे॥"

भौगोलिक स्थिति

खण्डेला 27.36°N 75.30°E पर स्थित है। इसकी समुद्रतल से ऊँचाई ३१८ मीटर (१०४३ फीट) है। यह सीकर से ४५ किमी दूरी पर स्थित है।
गैम्बिया नदी विकास संगठन

गैम्बिया नदी विकास संगठन; Gambia River Basin Organistion: (OMVG)यह संगठन गैम्बिया नदी के संसाधनों के विकास में समन्वय स्थापित करने के उद्देश्य से चार देशों को एक मंच पर लाता है। इसका मुख्यालय डकार सेनेगल में स्थित है। सदस्यता वाले देश गैम्बिया, गिनी, गिनी-बिसाऊ और सेनेगल हैं।

गतिविधियां

पूर्ण अथवा निर्माणाधीन योजनाओं में गैम्बिया नदी पर पुल का निर्माण और क्यांगा,गेबा एवं कोलिबा, कोरुवल नदी घाटियों में कृषि विकास सम्मिलित है। सिंचाई और जल- विद्युत परियोजनाओं पर विशेष ध्यान दिया जा रहा है।
अपौरुषेयतावाद

हिन्दू धर्म में वेदों के सन्दर्भ में अपौरुषेयतावाद वह मत है जो मानती है कि वेद 'अपौरुषेय' हैं अर्थात् वेदों को किसी ने नहीं रचा है - न तो मनुष्य ने और न ही किसी दैवी शक्ति ने। वेदों को 'अपौरुषेय शब्द' से भी कहते हैं।

व्याख्या

वेद के के आविर्भाव के विषय में नैयायिकों और तद्भिन दार्शनिकों के, विशेषत: मीमांसकों के, मत में बड़ा पार्थक्य है। न्याय का मत है कि ईश्वर द्वारा रचित होने के कारण वेद 'पौरुषेय' है, परंतु सांख्य, वेदांत और मीमांसा मत में वेद का उन्मेष स्वत: ही होता है; उसके लिए किसी भी व्यक्ति का, यहाँ तक कि सर्वज्ञ ईश्वर का भी प्रयत्न कार्यसाधक नहीं है। पुरुष द्वारा उच्चरितमात्र होने से भी कोई वस्तुपौरुषेय नहीं होती, प्रत्युत्‌ दृष्टि के समान अदृष्ट में भी बुद्धिपूर्वक निर्माण होन पर ही 'पौरुषेयता' आती है (यस्मिझदृष्टेऽपि कृतबुद्धिरुपजाएते तत्‌ पौरुषेयम्‌---सांख्य सूत्र 5150)।
श्रुति के अनुसार ऋग्वेद आदि 'उस महाभूत के नि:श्वास' हैं। श्वास प्रश्वास तो स्वत: आविर्भूत होते हैं। उनके उत्पादन में पुरुष के कोई बुद्धि नहीं होती। अत: उस महाभूत के नि:श्वास रूप ये वेद अदृष्टवशात्‌ अबुद्धिपूर्वक स्वयं आविर्भूत होते हैं। मीमांसा मत में शब्द नित्य होता है। शब्द अश्रुत होने पर भी लुप्त नहीं होता; क्रमश: विकीर्ण होने पर, बहुत स्थानों में फैल जाने पर, वह लघु और अश्रुत हो जाता हैं, परंतु कथापि लुप्त नहीं होता। 'शब्द करो' कहते ही आकाश में अंतर्हिंत शब्द तालु और जिह्वा के संयोग से आविर्भूत मात्र हो जाता हैं, उत्पन्न नहीं होता (मीमांसा सूत्र 1/1/14)। वेद नित्य शब्द की राशि होने से नित्य हैं, किसी भी प्रकार उत्पाद्य या कार्य नहीं है। तैत्तिरीय, काठक आदि नामों का संबंध भिन्न-भिन्न वैदिक संहिताओं के साथ अवश्य मिलता हैं, परंतु यह आख्या प्रवचन के कारण ही हैं, ग्रंथरचना के कारण नहीं (मी. सू. 1/1/30)। वेदों में स्थान-स्थान पर उपलब्ध बबर प्रावाहणि आदि के समान शब्द किसी व्यक्तिविशेष के वाचक न होकर नित्य पदार्थ के निर्देशक हैं (मी. सू. 1/1/31)। आध्यात्मिक ज्ञान के प्रतिपादक होनेवाले वेदों में लौकिक इतिहास खोजने का प्रयत्न एकदम व्यर्थ हैं। इस प्रकार स्वत: आविर्भूत वेद किसी पुरूष की रचना न होने से 'अपौरूषेय' हैं। इसी सिद्धांत का नाम 'अपौरुषेयतावाद' है।
सम्भल

धार्मिक मान्यता

सतयुग में इस स्थान का नाम सत्यव्रत था, त्रेता में महदगिरि, द्वापर में पिंगल और कलयुग में सम्भल है। इसमे ६८ तीर्थ और १९ कूप हैं यहां एक अति विशाल प्राचीन मन्दिर है, इसके अतिरिक्त तीन मुख्य शिवलिंग है, पूर्व में चन्द्रशेखर, उत्तर में भुबनेश्वर और दक्षिण में सम्भलेश्वर हैं। प्रतिवर्ष कार्तिक शुक्ल चतुर्थी और पंचमी को यहाँ मेला लगता है और यात्री इसकी परिक्रमा करते हैं। यह कृषि उत्पादों का व्यावसायिक केंद्र भी है। टॉलमी द्वारा उल्लिखित संबकल को संभल से समीकृत किया जाता है। यहाँ ऐसी पौराणिक मान्यता है कि कलियुग में कल्कि अवतार शंबल नामक ग्राम में होगा। लोक मान्यता में सम्भल को ही शंबल माना जाता है। सम्भल में रेलवे स्टेशन पर मुग़ल सम्राट बाबर द्वारा बनवाई गई "बाबरी मस्जिद" भी है।

इतिहास

सम्भल एक पुराना उपनिवेश है जो मुस्लिम शासन के समय भी महत्वपूर्ण था व सिकंदर लोदी की १५वीं सदी के अंत व १६वीं सदी के शुरू में प्रांतीय राजधानियों में से एक था। यह प्राचीन शहर एक समय महान चौहान सम्राट पृथ्वीराज चौहान की राजधानी भी था व संभवतः यह वहीं है जहाँ वह अफगानियों द्वारा द्वितीय युद्घ में मारे गए। "मकान टूटे लोग झूठे" के लिए भी इसे जाना जाता है लेकिन इसका वास्तविकता से कोई लेना देना नहीं है। कुछ निवासियों के द्वारा इसका वर्तमान में सत्य होने का दावा किया जाता है। १९९१ की जनगणना में सम्भल को पूरे देश में न्यूनतम साक्षरता वाला पाया गया था। लेकिन समय के साथ स्थितियों में सुधार आया है।
मध्यकाल में सम्भल का सामरिक महत्त्व बढ़ गया, क्योंकि यह आगरा व दिल्ली के निकट है। सम्भल की जागीर बाबर के आक्रमण के समय अफ़गान सरदारों के हाथ में थी। बाबर ने हुमायूँ को संभल की जागीर दी लेकिन वहाँ वह बीमार हो गया, अतः आगरा लाया गया। इस प्रकार बाबर के बाद हुमायूँ ने साम्राज्य को भाइयों में बाँट दिया और सम्भल अस्करी को मिला। शेरशाह सूरी ने हुमायूँ सूरी को खदेड़ दिया और अपने दामाद मुबारिज़ ख़ाँ को सम्भल की जागीर दी। अब्बास ख़ाँ शेरवानी के अनुसार बाबर के सेनापतियों ने यहाँ कई मन्दिरों को तोड़ा था और जैन मूर्तियों का खण्डन किया था।
मावफलांग विधानसभा निर्वाचन क्षेत्र

मावफलांग विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक सिन्टर क्लास सुन्न हैं।
ताराचंद बड़जात्या

परिचय

ताराचन्द बरजात्या का जन्म 10 मई 1914 को राजस्थान में हुआ था। उन्होंने कोलकाता के विद्यासागर कॉलेज से स्नातक की परीक्षा पास करके 19 वर्ष की आयु में 1933 में मोतीमहल थियेटर में बिना किसी वेतन के एक प्रशिक्षु के रूप में काम करने लगे कडी मेहनत और लगन से उन्होंने अपने मालिक के लिए सफलता अर्जित की. उनकी आर्थिक मदद से ही 14 साल बाद 15 अगस्त 1947 में उन्होंने राजश्री पिक्चर्स प्रा. लिमिटेड की स्थापना की और कम लागत, देशी कलेवर, नये कलाकारों और सार्थक मूल्यों के सहारे फिल्में बनाने लगे. आर्थिक रूप से उन्हें इस बात का लाभ मिला कि उन्होंने जिन फिल्मों के वितरण का अधिकार मिला उनमें अधिकतर खूब चलीं. जिन फिल्म निर्माता निर्देशकों ने उनपर पूरा भरोसा किया उनमें सबसे महत्त्वपूर्ण नाम मनमोहन देसाई का था जिन्होंने अपनी कई सफल फिल्मों -अमर अकबर अंथोनी, परवरिश, धरमवीर, कुली आदि फिल्मों के वितरण का अधिकार उन्हें सौंपा. जिन सफल फिल्मों से उन्हें सबसे अधिक लाभ मिला उनमें शोले, जुगनू, रोटी, कपड़ा और मकान और विक्टोरिया नं 203 प्रमुख हैं।
बडजात्या का एक बड़ा अवदान यह भी है कि उनके माध्यम से दक्षिण भारतीय फिल्म जगत से हिंदी समाज ज्यादा जुड पाया। अपने दक्षिण भारत के फिल्म निर्माण क्षेत्र में अनुभवों के आधार पर उन्हें लगा कि इन क्षेत्रीय फिल्मों को राष्ट्रीय आधार मिलना चाहिए. उन्हें विश्वास था कि दक्षिण भारतीय भाषाओं की सफल फिल्मों को हिन्दी क्षेत्र के दर्शक जरूर पसंद करेंगे. शुरू में जेमिनी, ए वी एम, प्रसाद जैसे बडे निर्माताओं को यह भरोसा नहीं था लेकिन जब ताराचन्द बरजात्या ने उन्हें भरोसा दिलाया और वितरण में मदद का वादा किया तब उन्हें भरोसा हुआ। इस क्रम में हिंदी में चन्द्रलेखा, मिलन, संसार, जीने की राह, ससुराल, राजा और रंक और खिलौना जैसी सफल फिल्में बनी. 1962 में ताराचंद ने अपना स्वतंत्र प्रोडक्शन शुरू किया। इसके बाद एक के बाद एक सफल फिल्मों का सिलसिला शुरू हुआ। आरती (1962) से शुरू हुआ सफर दोस्ती, जीवन-मृत्यु, उपहार, पिया का घर, सौदागर, गीत गाता चल, तपस्या, चितचोर, दुल्हन वही जो पिया मन भाए, अँखियों के झरोखे से, तराना, सावन को आने दो, नदिया के पार, सारांश से होता हुआ मैंने प्यार किया तक चलता रहा. 1992 में उनका देहांत हो गया।
अपनी फिल्मों में वे मानवतावादी भारतीय मूल्यों के प्रति संवेदनशील दिखे. उन्हें लगता था कि देश की भाषा, देशी संगीत और देशी भाव-बोध अगर सार्थक रूप में लोगों के सामने लाया जाए तो लोगों की सराहना मिलेगी. बिल्कुल ऐसा ही हुआ।
एक दूसरी प्रमुख बात यह थी कि वे नये कलाकारों और संगीतकारों को सदैव प्रोत्साहित करते रहे. उन्होंने जिन लोगों को पहला बड़ा ब्रेक दिया उनमें ये नाम शामिल हैं- राखी, जया भादुडी, सारिका, रंजीता, रामेश्वरी, सचिन, अनुपम खेर, अरुण गोविल, माधुरी दीक्षित, सत्येन बोस, बासु चटर्जी, सुधेन्दु राय, लेख टंडन, हीरेन नाग, रवींद्र जैन, बप्पी लाहिड़ी, उषा खन्ना, येसुदास, हेमलता, सुरेश वाडेकर, शैलेन्द्र सिंह, कविता कृष्णमूर्ति, अनुराधा पौडवाल, उदित नारायण और अलका याज्ञनिक.
अपनी फिल्मों में वे भारतीय समाज के सकारात्मक पक्ष को ज्यादा दिखलाने की कोशिश करते थे। हिंदी का प्रयोग वे शुरू से आखिर तक करते रहे और उनकी फिल्मों में जो नाम दिखलाए जाते थे वे भी हिंदी में ही होते थे।
आज भी उनके पुत्र सूरज बड़जात्या हिंदी फिल्म जगत के विरल लोगों में हैं जो स्क्रीन-प्ले हिंदी में तय्यार करवाते हैं।
आश्विन शुक्ल त्रयोदशी

आश्विन शुक्ल त्रयोदशी भारतीय पंचांग  के अनुसार सातवें माह की तेरहवी तिथि है, वर्षान्त में अभी १६७ तिथियाँ अवशिष्ट हैं।
आन्ध्र प्रदेश एक्सप्रेस

आन्ध्र प्रदेश एक्सप्रेस एक सुपरफ़ास्ट दक्षिण केन्द्रीय रेलवे की ट्रेन है जो की आंध्र प्रदेश की राजधानी हैदराबाद तथा देश की राजधानी नयी दिल्ली को जोडती है। इसका संचालन नियमित रूप से होता है तथा यह इस दूरी को पूरा करने में २७ घंटों का समय लेती है। इस दौरान यह आन्ध्र प्रदेश, महाराष्ट्र, मध्य प्रदेश, उत्तर प्रदेश, राजस्थान एवं हरियाणा से होकर के गुजरती है।
भारतीय रेलवे नें इसे हैदराबाद से नयी दिल्ली जाने के दौरान १२७२३ तथा नयी दिल्ली से हैदराबाद जाने के दौरान १२७२४ क्रमांक दिया हुआ है। यह ट्रेन सेवा पहली बार मधु दंडवते के द्वारा १९७६ में शुरू की गयी थी।

संचालन का विवरण

१९७८ में यह ट्रेन इस दूरी को मात्र २३ घंटे में ही पूरा कर लिया करती थी उसके बाद से इस ट्रेन का समय बढ़ गया इसका मुख्य कारण यह भी था कि उस समय इस ट्रेन के रूट के कई हिस्से (१६७० किमी में लगभग ३०० किमी) सिंगल लाइन थे।

समय सारणी

आन्ध्र प्रदेश एक्सप्रेस हैदराबाद दकन की और जाने के लिए नयी दिल्ली को हर शाम १७:३० घंटे पर छोडती है तथा अगले दिन १९:५० घंटे पर वहां पहुँचती है। अपनी वापसी की यात्रा के लिए यह ट्रेन हैदराबाद से हर सुबह ०६:२५ घंटे पर निकलती है तथा नयी दिल्ली में सुबह ०९:०५ घंटे पर अगली सुबह पहुँचती है।

सामान्य जानकारी

जैसा की सहज रूप से ही स्पष्ट है की यह ट्रेन आंध्रप्रदेश तथा उसके बाहिरी हिस्सों में बहुत अधिक रूकती है परन्तु नागपुर तथा भोपाल के बीच में यह बिना किसी रुकावट के जाती है। दक्षिण एक्सप्रेस की बहुत धीमी गति के चलते इस ट्रेन के हाल्ट इटारसी और बीना में बनाने की मांग की जा रही है। इस ट्रेन की औसत गति ६२ किमी प्रति घंटा है (हाल्ट्स को जोड़ के)।
प्रकाश पन्त

प्रकाश पन्त उत्तराखण्ड के लोकप्रिय रजनेता है। वे राज्य के पहले विधान सभा स्पिकर रहे।
रबड़

रबड़ के वृक्ष भूमध्य रेखीय सदाबहार वनों में पाए जाते हैं, इसके दूध, जिसे लेटेक्स कहते हैं से रबड़ तैयार किया जाता हैं। सबसे पहले यह अमेजन बेसिन में जंगली रूप में उगता था, वहीं से यह इंग्लैण्ड निवासियों द्वारा दक्षिणी-पूर्वी एशिया में ले जाया गया। पहले इसका प्रयोग पेन्सिल के निशान मिटाने के लिये किया जाता था। आज यह विश्व की महत्वपूर्ण व्यावसायिक फसलों में से है। इसका प्रयोग मोटर के ट्यूब, टायर, वाटर प्रूफ कपड़े, जूते तथा विभिन्न प्रकार के दैनिक उपयोग की वस्तुओं में होता है।
थाईलैंड, इण्डोनेशिया, मलेशिया, भारत, चीन तथा श्रीलंका प्रमुख उत्पादक देश है। भारत का विश्व उत्पादन में चौथा स्थान है परन्तु घरेलु खपत अधिक होने के कारण यह रबर का आयात करता है।
रबर का आदिमस्थान अमरीका है। अमरीका की एक आदि जाति 'माया' थी, जिसमें रबर के गेंद प्रचलित थे। कोलंबस ने सन्‌ 1493 ई. में वहाँ के आदिवासियों को रबर के बने गेदों से खेलते देखा था। ऐसा मालूम होता है कि दक्षिण पूर्व एशिया के आदिवासी भी रबर से परिचित थे और उससे टोकरियाँ, घड़े और इसी प्रकार की व्यवहार की अन्य चीजें तैयार करते थे। धीरे-धीरे रबर का प्रचार सारे संसार में हो गया और आज रबर आधुनिक सभ्यता का एक महत्वपूर्ण प्रतीक माना जाता है। रबर के बने सामानों की संख्या और उपयोगिता आज इतनी बढ़ गई है कि उसके अभाव में काम चलाना असंभव समझा जाता है। रबर का उपयोग शांति और युद्धकाल में, घरेलू और औद्योगिक कार्मों में समान रूप से होता है। संसार के समस्त रबर के उत्पादन का प्राय: 78 प्रतिशत गाड़ियों के टायरों और ट्यूबों के बनाने में तथा शेष जूतों के तले और एड़ियाँ, बिजली के तार, खिलौने, बरसाती कपड़े, चादरें, खेल के सामान, बोतलों और बरफ के थैलों, सरजरी के सामान इत्यादि, हजारों चीजों के बनाने में लगता है। अब तो रबर की सड़के भी बनने लगी हैं, जो पर्याप्त टिकाऊ सिद्ध हुई है। रबर का व्यवसाय आज दिनोंदिन बढ़ रहा है।